**Ministru kabineta noteikumu projekta**

**“****Grozījums Ministru kabineta 2007. gada 2. maija noteikumos**

**Nr. 295 “Noteikumi par rūpniecisko zveju iekšējos ūdeņos””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Projekts šo jomu neskar. |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Grozījums Ministru kabineta 2007. gada 2. maija noteikumos Nr. 295 “Noteikumi par rūpniecisko zveju iekšējos ūdeņos”” (turpmāk – noteikumu projekts) ir sagatavots, pamatojoties uz Zvejniecības likuma 13. panta pirmās daļas 2. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Zemkopības ministrijā (turpmāk – ZM) vērsās Madonas novada pašvaldība (13.12.2017. vēstule Nr. MNP/2.1.3.1./17/2684), kura ierosināja grozīt Ministru kabineta 2007. gada 2. maija noteikumu Nr. 295 “Noteikumi par rūpniecisko zveju iekšējos ūdeņos” (turpmāk – noteikumi Nr. 295) 29.4. apakšpunktu, to papildinot ar Kālezeru, lai šajā ezerā aizliegtu rūpniecisko zveju. Pašvaldība norāda, ka šāds ierosinājums ir pamatots ar to, ka Kālezers līdz 07.02.2038. ir nodots apsaimniekošanā biedrībai “Kāla ezera padome” un tā šajā ezerā organizē licencēto makšķerēšanu. Rūpnieciskā zveja Kālezerā būtiski traucējot gan licencētās makšķerēšanas organizēšanu, gan arī ietekmējot zivju resursu ilgtspējīgu izmantošanu un bioloģiskās daudzveidības saglabāšanu.Spēkā esošo noteikumu Nr. 295 29.4. apakšpunkts nosaka tos ezerus, kuros visu gadu aizliegts zvejot (izņemot specializēto zušu, nēģu, stagaru un ezera salaku zveju).Savukārt pašvaldība saskaņā ar Zvejniecības likuma 16. panta piekto daļu, lai saglabātu zivju resursus, kā arī attīstītu rekreācijas nolūkos veicamās darbības publiskajos ūdeņos, kuri atrodas tās administratīvajā teritorijā, var rosināt aizliegt rūpniecisko zveju. Minētā regulējuma ieviešanai tālāk ir nepieciešams Pārtikas drošības, dzīvnieku veselības un vides zinātniskā institūta “BIOR” (turpmāk – institūts BIOR) ekspertu novērtējums un rūpnieciskās zvejas aizlieguma saskaņojums no Vides aizsardzības un reģionālās attīstības ministrijas (turpmāk – VARAM) un ZM. Patlaban Kālezeram saskaņā ar Ministru kabineta 2014. gada 23. decembra noteikumu Nr. 796 “Noteikumi par rūpnieciskās zvejas limitiem un to izmantošanas kārtību iekšējos ūdeņos” 3.11. apakšpunktu ir piemērojams 75 metru tīklu limits, ko var aizstāt ar trīs zivju murdu limitu, un uz to var pieteikties personas, kuras vēlētos nodarboties ar rūpniecisko zveju šajā ezerā. Madonas novada pašvaldība 26.01.2018. ar vēstuli Nr. MNP/2.1.3.1./18/174 informēja ZM, ka līdz atbildes sniegšanas brīdim neviena persona pašvaldībā nebija iesniegusi iesniegumu par zvejas tiesību iznomāšanu Kālezerā, tāpēc sagatavotais noteikumu projekts juridiski neietekmēs nevienu esošo zvejnieku un grozījumi noteikumos Nr. 295 varētu stāties spēkā tūlīt pēc to pieņemšanas Ministru kabinetā. Ja zvejas tiesības būtu iznomātas, tad grozījumi varētu stāties spēkā tikai pēc 01.01.2019., tāpēc ka zvejas limiti konkrētam zvejniekam tiek iedalīti un maksa par zvejas tiesībām tiek iekasēta par visu gadu.Saskaņā ar Zvejniecības likuma 16. panta piektajā daļā noteikto kārtību par Madonas novada pašvaldības ierosināto priekšlikumu no institūta BIOR tika saņemts atzinums (05.01.2018., Nr.30-1/50, pieejams ZM) par to, ka, pēc tā rīcībā esošajiem Kālezera nozvejas statistikas datiem, 1992.–2002.gadā (tika izmantots 1380 m tīklu limits), vidējā nozveja gadā bija 247 kg zivju, savukārt, pēc makšķernieku lomu uzskaites datiem, 2009.–2016.gadā vidēji noķerts 1821 kg zivju gadā. Potenciāli iespējamā nozveja ar 75 m tīklu būtu iespējama daudz mazāka nekā agrāko gadu nozveja un makšķernieku lomi, tāpēc 75 m tīklu limita izmantošana Kālezerā nevar negatīvi ietekmēt zivju resursus, to ilgtspējīgu izmantošanu un bioloģisko daudzveidību. Tomēr, ņemot vērā Zvejniecības likumā pašvaldībām paredzētās tiesības rosināt rūpnieciskās zvejas aizliegšanu to administratīvajā teritorijā esošajos publiskajos ūdeņos, lai attīstītu rekreācijas nolūkos veicamās darbības, rūpnieciskā zveja Kālezerā varētu tikt aizliegta.VARAM, izvērtējot institūta BIOR atzinumu, sniedza saskaņojumu (29.01.18., Nr.1-13/871) rūpnieciskās zvejas aizliegumam Kālezerā. VARAM ieskatā pašvaldības vēlme apsaimniekot Kālezeru rekreācijas nolūkos ir atbalstāma. Ņemot vērā iepriekšminēto, arī ZM piekrīt zvejas aizlieguma noteikšanai Kālezerā un ir sagatavojusi noteikumu projektu, kas pilnībā atrisinās minēto problēmu. |
| 3. | Projekta izstrādē iesaistītās institūcijas un publiskas personas kapitālsabiedrības | ZM, VARAM, BIOR un Madonas novada pašvaldība |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā ietvertais tiesiskais regulējums attieksies uz Madonas novada pašvaldību, kas iedala rūpnieciskās zvejas limitus zvejniekiem, Valsts vides dienestu, kas izsniedz zvejas atļaujas un kontrolē zvejas darbības, kā arī potenciālajiem zvejniekiem, kas vēlētos izmantot 75 m tīklu zvejas limitu Kālezerā, bet līdz grozījuma ierosināšanas brīdim tas nevienam nav iedalīts. |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs nemainās. Sabiedrības grupām un institūcijām projekta tiesiskais regulējums nemaina tiesības un pienākumus, ne arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
|  **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2018.gads** | Turpmākie trīs gadi (*euro*) |
| **2019** | **2020** | **2021** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar 2018.gadu | izmaiņas, salīdzinot ar 2018.gadu | izmaiņas, salīdzinot ar 2018.gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 850 000 | 0 | -43 | -43 | -43 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 255 000 | 0 | -13 | -13 | -13 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 595 000 | 0 | -30 | -30 | -30 |
| 2. Budžeta izdevumi: | 850 000 | 0 | -43 | -43 | -43 |
| 2.1. valsts pamatbudžets | 255 000 | 0 | -13 | -13 | -13 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 595 000 | 0 | -30 | -30 | -30 |
| 3. Finansiālā ietekme: | 0 | 0 | -43 | -43 | -43 |
| 3.1. valsts pamatbudžets | 0 | 0 | -13 | -13 | -13 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | -30 | -30 | -30 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | -43 | -43 | -43 |
| 5.1. valsts pamatbudžets | 0 | -13 | -13 | -13 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | -30 | -30 | -30 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Ministru kabineta 2009. gada 11. augusta noteikumu Nr. 918 “Noteikumi par ūdenstilpju un rūpnieciskās zvejas tiesību nomu un zvejas tiesību izmantošanas kārtību” (turpmāk – noteikumi Nr. 918) 2.1 pielikumā ir noteikta pamatmaksa par rūpnieciskās zvejas tiesību nomu un zvejas tiesību izmantošanu.Nomas maksa par 5 metru zivju tīkla limitu iekšējos ūdeņos ir 2,85 EUR, tāpēc kopējā maksa par 75 metru zivju tīkla limitu veido 42,75 EUR, bet, ja tīklu limits tiek aizstāts ar 3 zivju murda limitu, tad maksa ir 7,11 EUR par vienu zivju murdu (kopā 21,33 EUR).Saskaņā ar noteikumu Nr. 918 96. punktu pašvaldībai paliek 70 % ieņēmumu no zvejas tiesību nomas, pārējie 30 % tiek ieskaitīti valsts pamatbudžeta ieņēmumos Zivju fonda dotācijas veidošanai.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Par noteikumu projektu 30.01.2018. ir informēta Latvijas iekšējo un jūras piekrastes ūdeņu resursu ilgtspējīgas izmantošanas un pārvaldības konsultatīvā padome.Noteikumu projektu no š.g. 8. līdz 16. februārim bija ievietots tīmekļa vietnē [www.zm.gov.lv](http://www.zm.gov.lv) sabiedriskajai apspriešanai. |
| 2. | Sabiedrības līdzdalība projekta izstrādē | Latvijas iekšējo un jūras piekrastes ūdeņu resursu ilgtspējīgas izmantošanas un pārvaldības konsultatīvā padome 30.01.2018. sēdē iepazinās ar noteikumu projekta izstrādes pamatojumu un diskutēja par sagatavoto noteikumu projektu. Sabiedrībai laikā no š.g. 8.februāra līdz 16.februārim tīmekļa vietnē [www.zm.gov.lv](http://www.zm.gov.lv) bija iespēja izteikties par noteikumu projektu un izteikt savus iebildumus vai priekšlikumus tā pilnveidošanai. |
| 3. | Sabiedrības līdzdalības rezultāti | Latvijas iekšējo un jūras piekrastes ūdeņu resursu ilgtspējīgas izmantošanas un pārvaldības konsultatīvā padome pieņēma zināšanai Madonas novada pašvaldības iniciatīvu un noteikumu projekta izstrādes nepieciešamību.Par tīmekļa vietnē [www.zm.gov.lv](http://www.zm.gov.lv) ievietoto noteikumu projektu netika saņemti iebildumi vai priekšlikumi. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Madonas novada pašvaldība |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Zemkopības ministrs Jānis Dūklavs

Zemkopības ministrijas valsts sekretāre Dace Lucaua

Bārtule 67027525

inese.bartule@zm.gov.lv